दुसरा सिद्धांत यह समझना चाहिए कि जितना जितना प्रभु हमारी तरफ बढते हैं उतना उतना माया पीछे हटती जाती है । जैसे छाया सदैव मनुष्य के साथ चलती है - यह नियम है । हम कहीं जाते हैं तो छाया को साथ चलने को नहीं कहना पडता, वह नियमानुसार स्वत: ही साथ चलती है । वैसे ही माया सदैव प्रभु से विपरित चलती है - यह नियम है । प्रभु हमारे जीवन में आते हैं तो माया को जाने के लिए नहीं कहना पडता, वह स्वत: ही चली जाती है । इस सिद्धांत को प्रभु की दुसरी “प्रभु कृपा” के रूप में देखना चाहिए ।